František Bojničan

Mgr. František Bojničan (* 6. marec 1960, Hlohovec) je slovenský karikaturista.

Životopis 
Pôvodným povolaním fotograf. Žije v Hlohovci, kde aj tvorí. Pracoval postupne ako fotograf, výtvarník, robotník a nakoniec štátny zamestnanec. Popri zamestnaní podnikal a robil reklamného manažéra.

Prvú kresbu uverejnil v roku 1976 v podnikovom časopise, potom kreslil pre rôzne noviny okresného formátu. V roku 1992 mal prvú väčšiu výstavu spojenú s vernisážou. V tomto roku sa stal jeho „krstným otcom“ známy karikaturista Miro Ďurža, s ktorým v roku 1993 aj vystavoval. K tomuto termínu sa viaže vznik „Považského štvorlístka“ do ktoré patrili okrem Bojničana ešte Miro Ďurža, Vladimír Pavlík a Vojto Haring. Bol členom Združenia karikaturistov na Slovensku FORMÁT od jeho založenia v r. 1990 až do jeho zániku v r. 1994, v súčasnosti je členom združenia karikaturistov UZOL. Je členom Združenia výtvarných umelcov Západného Slovenska. Je riaditeľom bienále kresleného humoru „Fraštacký tŕň“ v Hlohovci, ktorého komisárom bol od založenia karikaturista, epigramatik a psychológ Vojto Haring. Tiež je členom Klubu kreslířú a humoristú (Česko). V roku 2001 ukončil Pedagogickú fakultu Univerzity Komenského v Bratislave – odbor: vychovávateľstvo, špeciálna pedagogika. Je jeden zo zakladajúcich členov „KNP“ (Klub nespravodlivo plešatých).

Za svoje výtvarné diela (aj fotografie) dostal viacero ocenení, z toho za karikatúry vyše tridsať cien.

Publikácie

Časopisy a noviny 

 Afrodita
 Aréna
 Auto magazín
 Bumerang
 Buno
 Danubius
 Ex-hlásnik
 For-men
 Gama magazín
 Herold
 Hlas Drôtovne
 Hlohovský kuriér
 Huncút
 Chýrnik
 Kocúrkovo
 Krížovkár
 Lišiak
 Luskáčik
 Ľudové noviny
 Mierovák
 Mladé rozlety
 Nitrianske noviny
 Nitriansky hlásnik
 Noviny okresu Hlohovec
 Nový čas
 Piešťany revue
 Pikač (Chorvátsko)
 Pravda 
 Rehotník
 Roháč
 Roľnícke noviny
 Slobodný piatok
 Slovenská brána
 Sme (denník)
 Stop ATM
 Tabu
 Tapír (Česko)
 Tele plus
 Titan
 Trnky – brnky (Česko)
 Trnavský hlas
 Woloviny bez ofiny
 Zatykač
 Zlatna smoliga (Chorvátsko)
 Zmena na nedeľu
 Život
 Život v Hlohovci
 Tapír (Česko)

Ocenenia 
 1. miesto – Nitra: Corgoň, 1992
 2. miesto –  Nitra: Corgoň, 1995
 3. miesto – Piešťany – PMDD, 1996
 Čestné uznanie– Brezno: O Bomburovu šabľu, 1996
 1. miesto – Hlohovec: Fraštacký tŕň, 1996
 3. miesto – Banská Štiavnica, 1997
 2. miesto (cena diváka) Piešťany: PMDD, 1997
 Special Prize of Municipality of Metropolis Izmir – Turecko, 1997
 2. miesto – Novomestský osteň, 1997
 3. miesto – Cena diváka, Piešťany: PMDD, 1998
 Čestná cena – Bratislava – TITAN-ik, 1999
 3. miesto – Nové Zámky: Usmejme sa na svet, 2000
 Cena hl. reklamného sponzora – Nové Zámky, 2001
 1. miesto (cena diváka) Piešťany: PMDD, 2001
 Čestné uznanie – Novomestský osteň, 2003
 3. miesto – Piešťany: ALEX, 2004
 1. miesto – Cena diváka, Piešťany, ALEX, 2004 
 Cena mediálneho partnera – Nové zámky, 2004
 Čestné uznanie– Brezno: O Bomburovu šabľu, 2005
 Čestné uznanie– Novomestský osteň, 2005
 1. miesto – Nové zámky, 2005  
 Čestné uznanie– Brezno: O Bomburovu šabľu, 2006
 Cena n.f. Úsmev, šťastie, dobrá vec-Art. pro fór – Košice, 2006
 Čestné uznanie – Brezno: O Bomburovu šabľu, 2007
 Čestné uznanie – Novomestský osteň, 2007
 Čestné uznanie – Brezno: O Bomburovu šabľu, 2008
 3. miesto – Brezno: O Bomburovu šabľu, 2009
 2. miesto – Brezno: O Bomburovu šabľu, 2010
 Cena hl. reklamného sponzora – Nové Zámky, 2011
 Cena hlavného sponzora – Nové Zámky, 2012
 Cena hlavného sponzora – Nové Zámky, SK, 3. miesto – Nové Zámky, 2013 
 Cena hlavného sponzora – Nové Zámky, SK, 2. miesto – Nové Zámky, 2014
 Pamätná medaila predsedu Trnavského samosprávneho kraja za prínos v oblasti umeleckej tvorby a pri príležitosti životného jubilea, 2015
 Čestné uznanie– Brezno: O Bomburovu šabľu, 2017
 2. miesto – Mezinárodní festival kresleného humoru – Františkovy Lázňe – Česko 2018
 Čestné uznanie – Brezno: O Bomburovu šabľu, 2019
 Čestné uznanie – 16. International Comic Book a Cartoon Festival – Prinzen – Kosovo, 2019
 1. miesto – Mezinárodní festival kresleného humoru – Františkovy Lázňe – Česko, 2021
 1. miesto – Cena diváka - Mezinárodní festival kresleného humoru – Františkovy Lázňe – Česko, 2022
 Čestné uznanie– Brezno: O Bomburovu šabľu, 2023

CD 
 Cartoon / Kreslený humor – vydané v roku 2002 – prvé CD kresleného humoru na Slovensku. CD krstila jeho matka na výstave Paralelný svet konanej v múzeu v Hlohovci.
 Kreslenie karikatúr a portrétov „naživo“ – Piešťany v roku 2004, 2005, 2006, 2007.

Referencie

Externé odkazy 
 Profil na stránke Klubu Kreslířů a Humoristů
 Dnes aktuálne František Bojničan

Slovenskí karikaturisti
Slovenskí fotografi
Osobnosti z Hlohovca
Absolventi Pedagogickej fakulty Univerzity Komenského v Bratislave